**Κλασική Εποχή**

**Ερωτήσεις ανάπτυξης**

1. Υπό ποιες συνθήκες ιδρύθηκε η Α ́ Αθηναϊκή Συμμαχία, πού ήταν η έδρα της και με ποιους όρους συμμετείχαν τα μέλη της; / Ποιες συνθήκες οδήγησαν στην ίδρυση της Α ́ Αθηναϊκής Συμμαχίας, πού ήταν η έδρα της και με ποιους όρους συμμετείχαν τα μέλη της; / Α) Πώς οι Αθηναίοι χρησιμοποίησαν την Α΄ Αθηναϊκή συμμαχία; Β) Πώς η συμμαχία μετεξελίχθηκε σε ηγεμονία;

2. Με ποια μέτρα ο Περικλής ενίσχυσε το δημοκρατικό πολίτευμα της Αθήνας;

3. Να εξηγήσετε ποια ήταν τα έσοδα που είχε το Αθηναϊκό Κράτος την εποχή του Περικλή από τη φορολογία και τις εισφορές των συμμάχων. / Ποια ήταν τα έσοδα που είχε το Αθηναϊκό Κράτος την εποχή του Περικλή από τα ορυχεία μετάλλου και τη φορολογία;

4. Ποια εξωτερική πολιτική ακολούθησε ο Φίλιππος Β ́ για την ένωση των Ελλήνων μέχρι το Συνέδριο της Κορίνθου (337 π.Χ.); / Τι συμφωνήθηκε στο Συνέδριο της Κορίνθου (337 π.Χ.) ανάμεσα στον Φίλιππο Β και στις ελληνικές πόλεις;

5. Ποιο ήταν το περιεχόμενο της Ανταλκιδείου Ειρήνης;

6. Ποιες ήταν οι συνέπειες του Πελοποννησιακού Πολέμου για τις ελληνικές πόλεις;

7. Πώς οργάνωσε τον στρατό και την οικονομία του Μακεδονικού Κράτους ο Φίλιππος Β ́;

8. Ποια άποψη έχει διατυπωθεί για τις επιδιώξεις των πολιτικών ενεργειών (τις πολιτικές επιδιώξεις) του Μ. Αλεξάνδρου και πώς αυτή τεκμηριώνεται;

9. Ποιος ήταν ο κύριος εκφραστής της Πανελλήνιας Ιδέας και ποιες ήταν οι απόψεις του για την εφαρμογή της; / Ποιοι λόγοι οδήγησαν στη διαμόρφωση της Πανελλήνιας Ιδέας και ποιοι ήταν οι κύριοι εκφραστές της;

10. Ποια ήταν η συμβολή της εκστρατείας του Μ. Αλεξάνδρου στον πολιτισμό;

11. Ποια ήταν τα αίτια του Πελοποννησιακού πολέμου; / Να αναφέρετε τα αίτια του Πελοποννησιακού πολέμου.

12. Ποιας πολιτικής παράταξης ήταν εκπρόσωπος ο Κίμωνας και ποια πολιτική ακολούθησε μετά τους Περσικούς Πολέμους μέχρι τον εξοστρακισμό του (461 π.Χ.);

13. Ποια ήταν η πολιτική του Μ. Αλεξάνδρου στον οικονομικό τομέα;

14. α) Πώς εκδηλώθηκε η κρίση της πόλης-κράτους τον 4ο αι. π.Χ.; β) ποια ήταν η περσική πολιτική έναντι των Ελλήνων την περίοδο αυτή;

15. Ποια ήταν τα συμπτώματα της παρακμής των ελληνικών πόλεων-κρατών; Ποιους απασχόλησε αυτό το ζήτημα και πώς πίστευαν ότι μπορούσε να αντιμετωπιστεί;

**Όροι: *«τριακοντούτεις σπονδαί», τριηραρχία, χορηγία, γυμνασιαρχία, λειτουργία, θεωρικά, μετοίκιο, αρχιθεωρία, εστίαση, σάρισα, Κλασική εποχή, Ανταλκίδειος Ειρήνη, Βοιωτικός ή Κορινθιακός πόλεμος, Καλλίειος συνθήκη.***

**Ερωτήσεις πολλαπλής επιλογής**

1. Ο Κίμων ήταν: α. τύραννος της Αθήνας. β. ηγέτης της δημοκρατικής παράταξης στην Αθήνα. γ. ηγέτης της αριστοκρατικής παράταξης στην Αθήνα. δ. βασιλιάς της Αθήνας. / Η πολιτική του Κίμωνα αποσκοπούσε: α. στη συνεργασία με τις πόλεις της Αθηναϊκής Συμμαχίας. β. στη συνεργασία με τους Πέρσες. γ. στη σύγκρουση με την Σπάρτη. δ. στη συνεργασία με τη Σπάρτη και στην αντιμετώπιση των Περσών.

2. Οι Μακεδόνες επιβλήθηκαν στρατιωτικά επί των υπολοίπων Ελλήνων: α. με το Συνέδριο της Κορίνθου του 337 π. Χ. β. με την επανάληψη του Συνεδρίου της Κορίνθου το 336 π. Χ. γ. με τη μάχη στη Χαιρώνεια. δ. με τη μάχη στα Λεύκτρα.

3. Η ανάμειξη των Περσών στις εσωτερικές υποθέσεις του ελληνικού κόσμου ήταν συνέπεια: α. του Πελοποννησιακού Πολέμου. β. των Περσικών Πολέμων. γ. του Κορινθιακού Πολέμου. δ. της Θηβαϊκής Ηγεμονίας. / Η ανάμειξη των Περσών στις ελληνικές υποθέσεις ήταν συνέπεια: α. του Πελοποννησιακού Πολέμου. β. της Ανταλκιδείου Ειρήνης. γ. του Κορινθιακού Πολέμου. δ. των Περσικών Πολέμων.

4. Ήταν αντίθετος με την πολιτική της Πανελλήνιας Ιδέας: α. ο Μ. Αλέξανδρος. β. ο Ισοκράτης. γ. ο ∆ημοσθένης. δ. ο Φίλιππος Β. / Διαφωνούσε με την Πανελλήνια Ιδέα: α. ο Δημοσθένης. β. ο Γοργίας. γ. ο Φίλιππος Β'. δ. ο Ισοκράτης. / Η πανελλήνια ιδέα έγινε πραγματικότητα από τον βασιλιά της Μακεδονίας Φίλιππο Β΄ σε συνέδριο: α. στην Κόρινθο. β. στη Μακεδονία. γ. στην Αθήνα. δ. στη Χαιρώνεια. / Η πανελλήνια ιδέα εκφράστηκε από: α. τον Ισοκράτη. β. τον Δημοσθένη. γ. τον Περικλή. δ. τον Κίμωνα.

5. Ο Καλλίας ήταν: α. αρχηγός αθηναϊκής αποστολής για σύναψη συνθήκης ειρήνης στα Σούσα. β. στρατηγός των Αθηναίων που πολέμησε τους Πέρσες. γ. ηγέτης της δημοκρατικής παράταξης στην Αθήνα. δ. νομοθέτης της Αθήνας κατά την Κλασική Εποχή. / Ο Καλλίας ήταν: α. Σπαρτιάτης στρατηγός που πολέμησε εναντίον των Περσών. β. αρχηγός αθηναϊκής αποστολής για σύναψη συνθήκης με τους Πέρσες. γ. αρχηγός της δημοκρατικής παράταξης στην Αθήνα. δ. Αθηναίος πολιτικός που σύναψε συμφωνία με τους Σπαρτιάτες. / Με την Καλλίειο Συνθήκη: α. οι Πέρσες αναγνώρισαν την ανεξαρτησία των ελληνικών πόλεων της Μ. Ασίας. β. Αθηναίοι και Σπαρτιάτες συνθηκολόγησαν. γ. Σπαρτιάτες και Πέρσες συνθηκολόγησαν. δ. οι Σπαρτιάτες παρέδωσαν τις ελληνικές πόλεις των παραλίων της Μ. Ασίας στους Πέρσες.

6. Ο Φίλιππος Β΄ επιβλήθηκε ως αδιαφιλονίκητος ηγέτης των Ελλήνων στη μάχη: α. της Ιμέρας. β. της Μαντίνειας. γ. των Λεύκτρων. δ. της Χαιρώνειας.

7. Ως Κλασική Εποχή ορίζουν οι ιστορικοί: α. την περίοδο από το τέλος του Μυκηναϊκού πολιτισμού μέχρι το τέλος των Περσικών Πολέμων. β. την περίοδο από το τέλος των Περσικών Πολέμων έως και τον θάνατο του Μ. Αλεξάνδρου. γ. τον «Χρυσούν Αιώνα του Περικλέους». δ. την εποχή των διαδόχων του Μ. Αλεξάνδρου.

8. Οι «τριακοντούτεις σπονδαί» ήταν: α. συμφωνία ειρήνης ανάμεσα σε Έλληνες και Πέρσες. β. συμφωνία ειρήνης ανάμεσα σε Αθηναίους και Κορίνθιους. γ. συμφωνία ειρήνης ανάμεσα σε Αθηναίους και Σπαρτιάτες. δ. συμφωνία ειρήνης ανάμεσα σε Μακεδόνες και Πέρσες.

9. Ο Πειραιάς χτίστηκε σύμφωνα με τα πολεοδομικά σχέδια: α. του Μέτωνα. β. του Ιπποκράτη. γ. του Αρχιμήδη. δ. του Ιππόδαμου.

10. Την άνοδο και την πτώση της Θηβαϊκής Ηγεμονίας έκριναν οι μάχες: α. στα Λεύκτρα και την Μαντίνεια. β. στις Θερμοπύλες και την Ιμέρα. γ. στο Αρτεμίσιο και τη Μυκάλη. δ. στη Μαντίνεια και τη Χαιρώνεια.

11. Ένα από τα συμπτώματα της παρακμής του θεσμού της αρχαίας ελληνικής πόλης-κράτους κατά την Κλασική περίοδο ήταν: α. η δημιουργία μεγάλου κύματος αποικισμού. β. η υποχώρηση της Πανελλήνιας Ιδέας. γ. ο παρεμβατικός ρόλος των Περσών στις ελληνικές υποθέσεις. δ. η εφαρμογή της Πανελλήνιας Ιδέας από τον Φίλιππο Β'.

12. Ένας από τους παράγοντες που οδήγησαν στην αντιπαράθεση της Αθηναϊκής και της Πελοποννησιακής Συμμαχίας κατά τον Πελοποννησιακό Πόλεμο ήταν: α. η ανάμειξη των Περσών στις εσωτερικές υποθέσεις των Ελλήνων. β. οι θρησκευτικές συγκρούσεις μεταξύ Αθηναίων και Σπαρτιατών. γ. η στρατιωτική υπεροχή των Σπαρτιατών. δ. οι ηγεμονικές τάσεις της Αθήνας.

13. Ο αποικισμός των Θουρίων οφείλεται: α. στον Θεμιστοκλή. β. στον Περικλή. γ. στον Κίμωνα. δ. στον Εφιάλτη / Η αποικία των Θουρίων ιδρύθηκε: α. κατά τον πρώτο ελληνικό αποικισμό. β. κατά τον δεύτερο ελληνικό αποικισμό. γ. την εποχή του Περικλή. δ. την ελληνιστική εποχή.

14. Ο Φίλιππος Β ́ στα βόρεια σύνορα του κράτους του αντιμετώπισε: α. τους Ιλλυριούς και τους Παίονες. β. τους Αθηναίους και τους Κορίνθιους. γ. τους Πέρσες. δ. τους Θηβαίους και τους Κορινθίους.

15. Στην κλασική Αθήνα τα θεωρικά ήταν: α. τα έξοδα του δείπνου μιας φυλής σε θρησκευτικές εορτές. β. το αντίτιμο της ελεύθερης εισόδου των πολιτών στο θέατρο. γ. τα έξοδα της επίσημης αποστολής σε πανελλήνιες εορτές. δ. τα έξοδα εξοπλισμού μιας τριήρους. / Δεν ήταν λειτουργία στη δημοκρατική Αθήνα ο θεσμός: α. της χορηγίας. β. των θεωρικών. γ. της εστίασης. δ. της τριηραρχίας. / Δεν ήταν πηγή εσόδων του Αθηναϊκού κράτους: α. η χορηγία. β. τα θεωρικά. γ. το μετοίκιο. δ. η τριηραρχία.

16. Εκπρόσωπος της δημοκρατικής παράταξης στην αρχαία Αθήνα ήταν: α. ο Εφιάλτης. β. ο Κίμων. γ. ο Πεισίστρατος. δ. ο Περίανδρος. / Εκπρόσωπος της δημοκρατικής παράταξης στην αρχαία Αθήνα ήταν: α. ο Εφιάλτης. β. ο Κίμων. γ. ο Πεισίστρατος. δ. ο Δράκων.

17. Τη μακεδονική φάλαγγα συγκροτούσαν: α. οι τοξότες. β. οι ιππείς. γ. οι ακοντιστές. δ. οι πεζέταιροι.

18. Ηγεμονική θέση μεταξύ των ελληνικών πόλεων-κρατών μετά το τέλος του Πελοποννησιακού πολέμου κατείχε: α. η Αθήνα. β. η Θήβα. γ. η Σπάρτη. δ. η Κόρινθος.

19. Η εκστρατεία του Μ. Αλεξάνδρου έγινε: α. στο τέλος της κλασικής εποχής. β. στο τέλος της αρχαϊκής εποχής. γ. στα ελληνιστικά χρόνια. δ. στη ρωμαϊκή εποχή.

20. Ο Μ. Αλέξανδρος επιδίωξε: α. τη δημιουργία ενιαίου νομισματικού συστήματος για την αυτοκρατορία του. β. τον διαχωρισμό του ελληνικού από τον ασιατικό κόσμο. γ. τη διατήρηση του θεσμού των σατραπειών μόνο υπό ελληνική διοίκηση. δ. τη διατήρηση του θεσμού των σατραπειών μόνο υπό περσική διοίκηση. / Ο Μ. Αλέξανδρος επεδίωξε: α. την ανάμειξη των Ελλήνων με τους λαούς της Ανατολής. β. τη διατήρηση της έχθρας ανάμεσα στους Έλληνες και τους Πέρσες. γ. τη διατήρηση του θεσμού των σατραπειών με διοικητές μόνο Έλληνες. δ. την εξάλειψη των συνηθειών και των παραδόσεων των λαών που κατάκτησε.

21. Ο 5ος π.Χ. αιώνας ονομάζεται «Χρυσούς αιών»: α. του Περικλέους. β. του Θεμιστοκλέους. γ. του Μ. Αλεξάνδρου. δ. του Φίλιππου Β΄.

22. Ο Περικλής θέλησε να επεκτείνει την εμπορική επιρροή των Αθηναίων: α. στην Πελοπόννησο. β. στη Δύση. γ. στην Κύπρο. δ. στην Αίγυπτο.

23. Στην Α΄ Αθηναϊκή συμμαχία/Όταν ιδρύθηκε η Α΄ Αθηναϊκή συμμαχίας: α. το συμμαχικό ταμείο μεταφερόταν κάθε χρόνο σε διαφορετική πόλη-σύμμαχο της Αθήνας. β. το συμμαχικό ταμείο αρχικά βρισκόταν στην Αθήνα. γ. το συμμαχικό ταμείο αρχικά βρισκόταν στη Δήλο. δ. το συμμαχικό ταμείο βρισκόταν στους Δελφούς.

24. Την ηγεμονία των Ελλήνων μετά τους Σπαρτιάτες ανέλαβαν: α. οι Κορίνθιοι. β. οι Μακεδόνες. γ. οι Θηβαίοι. δ. οι Αθηναίοι.

**Ερωτήσεις συμπλήρωσης κενών.** Να συμπληρώσετε τα κενά του αποσπάσματος, βάζοντας στην κατάλληλη θέση μία από τις ακόλουθες λέξεις (δύο λέξεις περισσεύουν):

1. *Πέρσης, μονάρχης, εχθρός, βασιλεία, ηγεμονία, Γοργίας, Ισοκράτης.*

Η Πανελλήνια Ιδέα ήταν μια νέα πολιτική έκφραση που διατυπώθηκε για πρώτη φορά στα τέλη του 5ου αι. π.Χ. από τον σοφιστή .................., σε λόγο του στον ιερό χώρο της Ολυμπίας. Κύριος εκφραστής αυτής της πολιτικής ήταν ο Αθηναίος ρητοροδιδάσκαλος ........................ Σε πρώτο στάδιο, διατυπώνει την άποψη ότι τον κοινό αγώνα εναντίον των..............................θα μπορούσε να αναλάβει η Αθήνα με την ανασύσταση της ................... της. Αργότερα, διατύπωσε την άποψη ότι ένας ισχυρός .................... θα μπορούσε να ενώσει όλους τους Έλληνες.

2. *Πλάτων, ορθολογισμός, άνθρωπος, Θουκυδίδης, Αριστοφάνης, Σοφοκλής, σοφιστής.*

Τον 5ο και 4ο αι. π.Χ. η ανάπτυξη των γραμμάτων και των τεχνών δημιούργησε έργα απαράμιλλα σε πνευματική και καλλιτεχνική λαμπρότητα. Η φιλοσοφική σκέψη από τα μέσα του 5ου αι. π.Χ. τοποθέτησε στο κέντρο του ενδιαφέροντος τον ........................ και προσπάθησε να ερμηνεύσει τα φαινόμενα με βάση τη λογική (..........................). Η ιστοριογραφία εκπροσωπήθηκε από τον Ηρόδοτο αλλά κυρίως από τον ........................., ο οποίος με το έργο του έθεσε τα θεμέλια της επιστημονικής ιστορικής συγγραφής. Η ποιητική τέχνη κυρίως με το έργο των τριών τραγικών (Αισχύλου, ......................., Ευριπίδη) εξελίχθηκε σε θεατρικό λόγο υψηλών διανοημάτων, ενώ με τις κωμωδίες του ......................... σε κριτική της καθημερινής πολιτικής ζωής.

3. *διοίκηση, σατραπεία, αυτοκρατορικός, κρατικός, πολιτιστικός, περιφέρεια, νομισματικός.*

Ο Μέγας Αλέξανδρος διατήρησε τον θεσμό των ......................... αναθέτοντας τη διοίκησή τους σε Έλληνες ή Πέρσες ηγεμόνες. Στον οικονομικό τομέα, προώθησε το σύστημα της ................... οικονομίας και εγκατέλειψε την ιδέα του ..................... θησαυροφυλακίου. Στη θέση της σατραπείας, δημιούργησε τη φορολογική ...................... με περισσότερες από μια σατραπείες. Τέλος, στον................... τομέα διαμορφώθηκαν οι προϋποθέσεις που έδωσαν στην εκστρατεία του τη διάσταση της ένοπλης εξερεύνησης.

4. *παιδεία, άρχοντας, δικαστής, δαπάνη, βουλευτής, αποζημίωση, λατρεία.*

Η ενίσχυση του δημοκρατικού πολιτεύματος της Αθήνας των κλασικών χρόνων επιτεύχθηκε με την καθιέρωση χρηματικής ..................... για τους κληρωτούς................., τους ................... και τους λαϊκούς .................... Τούτο το μέτρο στόχευε στην οικονομική ενίσχυση των λαϊκών στρωμάτων που δεν διέθεταν περιουσία και έπρεπε να συμμετέχουν στη διοίκηση του κράτους. Οι οικονομικές παροχές επεκτάθηκαν και σε δαπάνες για την πολιτιστική ανάπτυξη των Αθηναίων. Τα θεωρικά ήταν το αντίτιμο της ελεύθερης εισόδου των πολιτών στο θέατρο, το οποίο αποτελούσε χώρο..........................για τους Αθηναίους.

5. *Θουκυδίδης, σπονδή, σύμμαχος, Ισοκράτης, άποικος, κληρωτός, Αθήνα.*

Ο Περικλής συνομολόγησε ειρήνη για τριάντα χρόνια (τριακοντούτεις ................) με τους Σπαρτιάτες (445 π.Χ.). Η περίοδος της τριακονταετούς ειρήνης, που στην πραγματικότητα κράτησε μόνο δεκαπέντε χρόνια, ταυτίζεται με την ανάπτυξη της .................. στο εσωτερικό της και την απόλυτη κυριαρχία επί των ........................ της. Κύριος συντελεστής της κατάστασης ήταν αναμφισβήτητα ο Περικλής, ο οποίος καθιέρωσε τη χρηματική αποζημίωση για τους ......................... άρχοντες, τους βουλευτές και τους λαϊκούς δικαστές. Ο ...................... μας εξιστορεί με ακρίβεια το πολιτικό καθεστώς που επικρατούσε στην Αθήνα εκείνην την εποχή.

6. *χορηγία, λαμπαδηδρομία, εστίαση, εισφορά, λειτουργία, θεωρία, ιπποδρομία.*

Βασική πηγή εσόδων από έκτακτες εισφορές ήταν ο θεσμός της ........................ Οι εισφορές αυτές ήταν υποχρεωτικές και είχαν τιμητικό συγχρόνως χαρακτήρα. Οι σπουδαιότερες ήταν: η..................., σύμφωνα με την οποία ένας πλούσιος Αθηναίος είχε την υποχρέωση να δώσει τα χρήματα για τη διδασκαλία ενός θεατρικού έργου· η τριηραρχία κατά την οποία ο τριήραρχος είχε την υποχρέωση της συντήρησης και του εξοπλισμού μιας τριήρους· η αρχιθεωρία για τα έξοδα της επίσημης αποστολής (..................) σε πανελλήνιες γιορτές· η.......................για τα έξοδα του δείπνου μιας φυλής σε θρησκευτικές γιορτές· η γυμνασιαρχία για την τέλεση αγώνων ........................... στα Παναθήναια.

7. *φόρος, μετοίκιο, αποζημίωση, άμεση, στρατιωτικός, εισφορά, ταμείο.*

Την εποχή του Περικλή .....................φορολογία δεν υπήρχε στην Αθήνα. Μόνο οι εγκαταστημένοι από άλλες πόλεις στην Αθήνα πλήρωναν το.................... .Σημαντικό έσοδο του κράτους ήταν η έμμεση φορολογία, που επιβαλλόταν για τα εισαγόμενα και εξαγόμενα προϊόντα από τα αθηναϊκά λιμάνια και κυρίως από το λιμάνι του Πειραιά. Εκτός όμως από τις τακτικές..................... οι Αθηναίοι επέβαλλαν στους συμμάχους πολλές φορές έκτακτη φορολογία , κυρίως με τη μορφή πολεμικών................... . Βασική πηγή εσόδων από έκτακτες εισφορές ήταν ο θεσμός της λειτουργίας. Πρόκειται για δαπάνες θρησκευτικών και.....................εκδηλώσεων.

**Ερωτήσεις Σωστού-Λάθους**

1. Ο Μ. Αλέξανδρος κατά την άσκηση της πολιτικής του αγνόησε τα πολιτιστικά στοιχεία της παράδοσης των λαών της Ανατολής. / Η πολιτική του Μ. Αλεξάνδρου αποσκοπούσε στον διαχωρισμό του ελληνικού από τον ασιατικό κόσμο. / Η εκστρατεία του Μ. Αλεξάνδρου είχε τον χαρακτήρα ένοπλης εξερεύνησης.

2. Μετά το τέλος των Περσικών Πολέμων, για μισό περίπου αιώνα, η Αθήνα εξελίχθηκε σε ηγεμονική δύναμη ανάμεσα στις ελληνικές πόλεις-κράτη. / Μετά τους Περσικούς Πολέμους και για πενήντα περίπου χρόνια η Σπάρτη εξελίχθηκε σε ηγεμονική δύναμη. / Η Σπαρτιατική Ηγεμονία ήταν αποτέλεσμα των περσικών πολέμων.

3. Άμεση συνέπεια του Πελοποννησιακού Πολέμου ήταν η ήττα των Σπαρτιατών. / Άμεση συνέπεια του Πελοποννησιακού πολέμου ήταν η ήττα των Σπαρτιατών/Λακεδαιμονίων και η αναγνώριση της αθηναϊκής ηγεμονίας. / Ο Πελοποννησιακός Πόλεμος έληξε με ήττα των Σπαρτιατών. / Ο Πελοποννησιακός Πόλεμος έληξε με την ήττα των Αθηναίων / Μία επίπτωση του Πελοποννησιακού Πολέμου ήταν η ανάμειξη των Περσών στα εσωτερικά θέματα του Ελληνικού Κόσμου. / Ο Πελοποννησιακός Πόλεμος δημιούργησε τις προϋποθέσεις ανάμειξης των Περσών στις εσωτερικές υποθέσεις των Ελλήνων.

4. Ο Εφιάλτης ήταν ηγέτης της αριστοκρατικής παράταξης στην Αθήνα την Κλασική Εποχή, τον 5ο αι. π.Χ. / Ο Εφιάλτης εκπροσωπούσε την αριστοκρατική παράταξη και υποστήριζε τη συνεργασία με τη Σπάρτη. / Ο Εφιάλτης διαδέχτηκε τον Περικλή στην ηγεσία της δημοκρατικής παράταξης. / Ο Περικλής διαδέχθηκε τον Εφιάλτη στην ηγεσία της δημοκρατικής παράταξης. / Ο Εφιάλτης και ο Περικλής ενίσχυσαν το δημοκρατικό πολίτευμα της Αθήνας. / O Εφιάλτης ενίσχυσε το δημοκρατικό πολίτευμα της Αθήνας περιορίζοντας τις δραστηριότητες των αριστοκρατών. / Ο Περικλής ενίσχυσε το δημοκρατικό πολίτευμα της Αθήνας. / Ο Περικλής εκλεγόταν κάθε χρόνο στρατηγός με δημοκρατικές διαδικασίες. / Διάδοχος του Εφιάλτη στην ηγεσία της δημοκρατικής παράταξης στην Αθήνα ήταν ο Κίμων. / Ο Κίμωνας ενίσχυσε το δημοκρατικό πολίτευμα της Αθήνας. / Ο Αθηναίος στρατηγός Kίμων υπήρξε αρχηγός της δημοκρατικής παράταξης στην Αθήνα τον 5ο αι. π.Χ.

5. Ο Πειραιάς οικοδομήθηκε σύμφωνα με τα πολεοδομικά σχέδια του Ιππόδαμου.

6. Ο Βοιωτικός ή Κορινθιακός Πόλεμος τελείωσε με τη σύναψη της Ανταλκιδείου Ειρήνης. / Ο Βοιωτικός ή Κορινθιακός Πόλεμος έληξε με την παρέμβαση των Περσών και με μια μειωτική για τους Έλληνες ειρήνη. / Η Ανταλκίδειος Ειρήνη ήταν αντίθετη προς τα συμφέροντα των Περσών.

7. Ο Μ. Αλέξανδρος οργάνωσε τη μακεδονική φάλαγγα. / Ο Φίλιππος Β' οργάνωσε τη μακεδονική φάλαγγα. / Το μακρύ δόρυ που έφεραν οι στρατιώτες της μακεδονικής φάλαγγας ονομαζόταν σάρισα. / Σάρισα ονομαζόταν το μακρύ δόρυ με το οποίο ήταν οπλισμένοι οι στρατιώτες της μακεδονικής φάλαγγας.

8. Η κύρια αιτία του Πελοποννησιακού Πολέμου ήταν η ανάμειξη των Περσών στις ελληνικές εσωτερικές υποθέσεις. / Ο Πελοποννησιακός Πόλεμος ήταν αποτέλεσμα των αλληλοσυγκρουόμενων συμφερόντων των δύο σημαντικότερων πόλεων της Ελλάδας, της Αθήνας και της Σπάρτης. / Οι ηγεμονικές τάσεις της Σπάρτης οδήγησαν στην έκρηξη του Πελοποννησιακού Πολέμου. / Η αφορμή του Πελοποννησιακού Πολέμου ήταν η Ιωνική Επανάσταση.

9. Εμπνευστής της Πανελλήνιας Ιδέας ήταν ο Φίλιππος Β ́. / Ο σοφιστής Γοργίας πρώτος προέβαλε την Πανελλήνια Ιδέα. / Ο Δημοσθένης υποστήριξε την Πανελλήνια Ιδέα. / Κύριος εκφραστής της Πανελλήνιας Ιδέας ήταν ο Δημοσθένης. / Εκπρόσωπος της πανελλήνιας ιδέας ήταν ο ρήτορας Δημοσθένης. / Η Πανελλήνια Ιδέα ήταν μια νέα πολιτική έκφραση που διατυπώθηκε για πρώτη φορά στα τέλη του 5ου αι. / Η πανελλήνια ιδέα διατυπώθηκε για πρώτη φορά από τον Ισοκράτη / Ο Ισοκράτης ήταν ο κύριος εκφραστής της πανελλήνιας ιδέας.

10. Η αρχαία φιλοσοφική σκέψη ιδίως από τα μέσα του 5ου αι. π. Χ. τοποθέτησε στο κέντρο του ενδιαφέροντός της τον άνθρωπο.

11. Η Καλλίειος Συνθήκη ονομάστηκε και Κιμώνειος Ειρήνη / Η Καλλίειος συνθήκη ονομάστηκε και Ανταλκίδειος ειρήνη. / Πολλοί ιστορικοί ονομάζουν την Καλλίειο Συνθήκη και Ανταλκίδειο Ειρήνη.

12. Ο Κίμων, μετά τους Περσικούς Πολέμους, διαφωνούσε με την προοπτική σύγκρουσης της Αθήνας με τη Σπάρτη. / Ο Κίμων έστειλε αθηναϊκή στρατιωτική δύναμη για να βοηθήσει τους είλωτες της Μεσσηνίας που είχαν επαναστατήσει κατά των Σπαρτιατών.

13. Ο Ευαγόρας, βασιλιάς της Σαλαμίνας της Κύπρου, ήταν μία από τις προσωπικότητες που, σύμφωνα με τον Ισοκράτη, θα μπορούσε να ενώσει τους Έλληνες εναντίον των Περσών.

14. Ο Επίκουρος υπήρξε σημαντικός φιλόσοφος της Κλασικής Εποχής. / Στη φιλοσοφική σκέψη της Κλασικής Εποχής κυριαρχεί η φιλοσοφία του Ζήνωνα και του Επίκουρου.

15. Ο Ιπποκράτης διατύπωσε τη θεωρία ότι όλες οι ασθένειες έχουν φυσικά αίτια.

16. Την εποχή του Περικλή θεσπίστηκε χρηματική αποζημίωση για τους κληρωτούς άρχοντες, τους βουλευτές και τους λαϊκούς δικαστές.

17. Γυμνασιαρχία ονομαζόταν η λειτουργία κατά την οποία κάποιος πλούσιος Αθηναίος πολίτης αναλάμβανε τα έξοδα για τη διδασκαλία ενός θεατρικού έργου.

18. Στο Συνέδριο της Κορίνθου το 337 π.Χ. συμμετείχαν όλες οι ελληνικές πόλεις πλην της Αθήνας. / Στο Συνέδριο της Κορίνθου, το 337 π. Χ., συμφωνήθηκε να ιδρυθεί πανελλήνια συμμαχία με ισόβιο αρχηγό τον Φίλιππο Β ́. / Η ένωση των Ελλήνων πραγματοποιήθηκε από τον Φίλιππο Β ́ στο Συνέδριο της Κορίνθου. / Στο συνέδριο της Κορίνθου (337 π.Χ.) έγινε πραγματικότητα η πανελλήνια ένωση. / Ο Φίλιππος Β΄ της Μακεδονίας έκανε πραγματικότητα την ένωση των Ελλήνων με το συνέδριο της Κορίνθου.

19. Η Αθήνα με τη συμβολή του Περικλή συνήψε ειρήνη με την Σπάρτη (τριακοντούτεις σπονδαί).

20. Τα θεωρικά ήταν το αντίτιμο της ελεύθερης εισόδου των πολιτών της κλασικής Αθήνας στο θέατρο. / Τα θεωρικά ήταν μία από τις λειτουργίες που θεσπίστηκαν στην Αθήνα κατά την κλασική περίοδο. / Τα θεωρικά ήταν ένα μέτρο του Κίμωνα που παρείχε τη δυνατότητα της δωρεάν εισόδου στο θέατρο. / Τα θεωρικά ήταν τα έξοδα μιας επίσημης αποστολής σε πανελλήνιες γιορτές.

21. Η Κλασική Εποχή τελειώνει με τον θάνατο του Μ. Αλεξάνδρου. / Η Κλασική Εποχή τελειώνει με τον θάνατο του Φιλίππου Β ́.

22. Η Α ́ Αθηναϊκή Συμμαχία είχε αρχικά ως έδρα τη Δήλο, όπου βρισκόταν και το συμμαχικό ταμείο / Η Α ́ Αθηναϊκή συμμαχία είχε αρχικά ως έδρα την Αθήνα / Η Α΄ Αθηναϊκή συμμαχία μεταβλήθηκε σε ηγεμονία τυπικά μετά τη συνθήκη ειρήνης που συνήψε ο Περικλής με τους Σπαρτιάτες / Οι Σπαρτιάτες διαδραμάτισαν πρωταγωνιστικό ρόλο για τη δημιουργία της Συμμαχίας της Δήλου. / Στην Α ́ Αθηναϊκή Συμμαχία όλοι οι σύμμαχοι είχαν αρχικά τα ίδια δικαιώματα και τις ίδιες υποχρεώσεις. / Οι σύμμαχοι των Αθηναίων στο πλαίσιο της Α ́ Αθηναϊκής Συμμαχίας κατέβαλαν φόρο σε πλοία ή χρήματα.

23. Ο Λυσίας ήταν σημαντικός ρήτορας του 4ου αι. π.Χ. / Ο Λυσίας, ο Ισοκράτης και ο Δημοσθένης υπήρξαν σημαντικοί ρήτορες της κλασικής εποχής.

24. Οι λειτουργίες ήταν έκτακτες εισφορές που επέβαλαν οι Αθηναίοι στους συμμάχους τους.

25. Η χορηγία και η τριηραρχία ήταν λειτουργίες. / Στη χορηγία ο χορηγός είχε την υποχρέωση να πληρώσει τα έξοδα για τη διδασκαλία ενός θεατρικού έργου. / Χορηγία ονομαζόταν η λειτουργία κατά την οποία κάποιος πλούσιος Αθηναίος πολίτης αναλάμβανε τα έξοδα για την τέλεση αγώνων λαμπαδηδρομίας στα Παναθήναια.

26. Ο Φίλιππος Β' έκοψε χρυσό νόμισμα που εκτόπισε τους περσικούς δαρεικούς από τον ελλαδικό χώρο. / Ο Φίλιππος Β' έκοψε χρυσό νόμισμα, τον στατήρα.

27. Οι ελεύθεροι πολίτες στην αρχαία Ελλάδα αντιμετώπιζαν με περιφρόνηση τη χειρωνακτική εργασία. / Στις ελληνικές πόλεις οι δούλοι συμμετείχαν στις πολιτικές διαδικασίες.

28. Ο Περικλής επιδίωξε την επέκταση της εμπορικής επιρροής των Αθηναίων και προς τη Δύση.

29. Ο Φίλιππος Β ́ επενέβη στη Θεσσαλία και τη νότια Ελλάδα με αφορμή προβλήματα του Μαντείου των Δελφών.

30. Βασική επιδίωξη της οικονομικής πολιτικής του Μ. Αλεξάνδρου ήταν να δημιουργηθεί ενιαίο νομισματικό σύστημα για το κράτος του/την αυτοκρατορία του.

31. Η εργασία στα ορυχεία της Αθήνας εκτελούνταν κυρίως από δούλους / Η εργασία στα ορυχεία της Αθήνας εκτελούνταν από αθηναίους πολίτες και μετοίκους. / Η εξόρυξη μεταλλεύματος στα ορυχεία της Αθήνας εκτελούνταν από Αθηναίους πολίτες και μετοίκους. / Η εκμετάλλευση των μεταλλείων αποτελούσε μία από τις βασικές πηγές εσόδων για την Αθήνα της εποχής του Περικλή.

32. Το μετοίκιο ήταν λειτουργία που αναλάμβαναν οι πλούσιοι Αθηναίοι πολίτες. / Το μετοίκιο ήταν ο φόρος που πλήρωναν οι Αθηναίοι πολίτες την Κλασική Εποχή. / Το μετοίκιο ήταν ο φόρος που πλήρωναν, την Κλασική Εποχή, οι εγκατεστημένοι από άλλες πόλεις στην Αθήνα. / Το μετοίκιο ήταν το αντίτιμο της ελεύθερης εισόδου των πολιτών της κλασικής Αθήνας στο θέατρο.

33. Οι σοφιστές αρχικά, ο Σωκράτης και τον 4ο αι. π.Χ. ο Πλάτων και Αριστοτέλης επιζητούσαν με τις ιδέες τους τις πρακτικές εφαρμογές που θα βελτίωναν τον άνθρωπο και τη ζωή του.

34. Ο Πελοποννησιακός Πόλεμος υπήρξε αντικείμενο έρευνας του Ηροδότου. / Οι ιστορικοί Θουκυδίδης και Ξενοφών κατέγραψαν τα γεγονότα του Πελοποννησιακού Πολέμου.

35. Η μάχη της Χαιρώνειας επέβαλε τον Φίλιππο Β ́ ως αδιαφιλονίκητο ηγέτη στους Έλληνες.

36. Η μάχη της Μαντίνειας έκρινε το τέλος της Θηβαϊκής ηγεμονίας. / Η μάχη της Μαντίνειας έκρινε το τέλος της Σπαρτιατικής Ηγεμονίας.

37. Η διάλεκτος που μιλούσαν όλοι οι Έλληνες της κλασικής εποχής ήταν η Κοινή Ελληνική.

38. Δεκελεικός πόλεμος ονομάστηκε η πρώτη φάση του Πελοποννησιακού πολέμου.

39. Αρχιθεωρία ονομαζόταν η λειτουργία κατά την οποία κάποιος πλούσιος Αθηναίος πολίτης αναλάμβανε τα έξοδα για την τέλεση αγώνων λαμπαδηδρομίας στα Παναθήναια.

40. Ο Περικλής θέσπισε χρηματική αποζημίωση για τους κληρωτούς άρχοντες, τους βουλευτές και τους λαϊκούς δικαστές.

**Ερωτήσεις αντιστοίχισης:** Nα αντιστοιχίσετε τα στοιχεία της στήλης Α με εκείνα της στήλης. Ένα στοιχείο περισσεύει.

1. Α Β

1.Ηρόδοτος Α. φιλοσοφία

2.Αριστοτέλης Β. ρητορική

3.Ιππόδαμος Γ. ιστοριογραφία

4.Αισχύλος Δ. κωμωδία

5.Αριστοφάνης Ε. τραγωδία

6.Δημοσθένης

2. Α Β

1. «τριακοντούτεις σπονδαί» α. Φίλιππος Β΄

2. χωροταξικός σχεδιασμός Πειραιά β. Ιππόδαμος

3. αντιμετώπιση των Περσών στον ποταμό Ευρυμέδοντα γ. Περικλής

4. Πανηγυρικός λόγος δ. Ισοκράτης

5. μάχη της Χαιρώνειας ε. Κίμων

στ. Εφιάλτης

3. Α Β

1. θεωρικά α. επίσημη αποστολή σε πανελλήνιες γιορτές

2. τριηραρχία β. δείπνο μιας φυλής σε θρησκευτικές γιορτές

3. γυμνασιαρχία γ. συντήρηση και εξοπλισμός μιας τριήρους

4. χορηγία δ. τέλεση λαμπαδηδρομίας στα Παναθήναια

5. αρχιθεωρία ε. διδασκαλία ενός θεατρικού έργου

6. εστίαση

4. Α Β

1.Μιλτιάδης α. πανελλήνια ιδέα

2. Περικλής β. αθηναϊκή αποστολή στα Σούσα

3. Κίμων γ. μάχη στις εκβολές του Ευρυμέδοντα ποταμού

4. Καλλίας δ. αποικισμός Θουρίων

5. Γοργίας ε. μάχη Μαραθώνα

6. Εφιάλτης

5. Α Β

1.Παυσανίας α. μάχη του Μαραθώνα

2.Θεμιστοκλής β. μάχη των Θερμοπυλών

3.Κίμων γ. ναυμαχία της Σαλαμίνας

4.Μιλτιάδης δ. μάχη των Πλαταιών

5.Λεωνίδας ε. μάχη στις εκβολές του Ευρυμέδοντα ποταμού

6.Φίλιππος Β'

6. Α Β

1. Φίλιππος Β' α. «τριακοντούτεις σπονδαί»

2. Ιππόδαμος β. χωροταξικός σχεδιασμός Πειραιά

3. Περικλής γ. νίκη στις εκβολές του ποταμού Ευρυμέδοντα

4. Κίμων δ. νομοθέτης στη Σπάρτη

5. Εφιάλτης ε. νικητής στη μάχη της Χαιρώνειας

6.Λυκούργος

7. Α Β

1.Φίλιππος Β ́ α. «ΤριακοντούτειςΣπονδαί»

2.Ιππόδαμος β. χωροταξικός σχεδιασμός Πειραιά

3.Περικλής γ. νίκη στον ποταμό Ευρυμέδοντα

4.Ισοκράτης δ. Πανηγυρικός λόγος

5.Κίμων ε. μάχη στη Χαιρώνεια

6.Εφιάλτης

8. Α Β

1.χορηγία α. έξοδα δείπνου μιας φυλής σε θρησκευτικές γιορτές

2.τριηραρχία β. έξοδα επίσημης αποστολής σε πανελλήνιες γιορτές

3.αρχιθεωρία γ. έξοδα διδασκαλίας ενός θεατρικού έργου

4.μετοίκιο δ. έξοδα συντήρησης και εξοπλισμού μιας τριήρους

5.εστίαση ε. έξοδα τέλεσης αγώνων λαμπαδηδρομίας στα Παναθήναια.

6.γυμνασιαρχία